# REGLUGERÐ

## um breytingar á reglugerðum vegna reglugerðar um skoðanakerfi fyrir öruggan rekstur ekjufarþegaskipa og háhraðfarþegafara í áætlunarferðum

### I. KAFLI

#### Reglugerð um hafnarríkiseftirlit nr. 816/2011

Við 2. gr. reglugerðarinnar bætast þrír nýjir töluliðir, svohljóðandi:

1. *Ekjufarþegaskip*: skip sem er útbúið þannig að hægt er að aka ökutækjum eða járnbrautarvögnum beint um borð og frá borði og getur flutt fleiri en tólf farþega,
2. *Háhraðafarþegafar*: far eins og það er skilgreint í reglu 1 í X. kafla SOLAS 74 og getur flutt fleiri en tólf farþega,
3. *áætlunarferðir*: siglingar ekjufarþegaskipa eða háhraðafarþegafara milli tveggja eða fleiri hafna eða siglingar til og frá sömu höfn án viðkomu á öðrum stöðum, annaðhvort:
4. samkvæmt birtri áætlun, eða
5. með svo reglulegum eða tíðum ferðum að telja má að um reglubundnar ferðir sé að ræða.

Við 1. mgr. 3. gr. reglugerðarinnar bætist nýr undirliður, svohljóðandi:

Þessi reglugerð gildir einnig um skoðanir á ekjufarþegaskipum og háhraðafarþegaförum sem framkvæmdar eru utan hafnar eða akkerislægis meðan á áætlunarferð stendur, í samræmi við 14. gr. a.

Inngangsliður 13. gr reglugerðarinnar orðist svo:

Samgöngustofa skal tryggja að skip, sem eru valin til skoðunar, í samræmi við 12. gr. eða 14. gr. a, sæti upphafsskoðun eða nákvæmari skoðun sem hér segir:“

Við reglugerðina bætist ný grein, 14. gr. a, svohljóðandi:

**Skoðun ekjufarþegaskipa og háhraðafarþegafara í áætlunarferðum**

1. Ekjufarþegaskip og háhraðafarþegaför í áætlunarferðum gætu þurft að sæta skoðunum í samræmi við tímarammann og aðrar kröfur sem settar eru fram í XVII. viðauka.

2. Þegar Samgöngustofa skipuleggur skoðanir á ekjufarþegaskipi eða háhraðafarþegafari skal taka tilhlýðilegt tillit til rekstrar- og viðhaldsáætlunar þeirra.

3. Þegar ekjufarþegaskip eða háhraðafarþegafar hefur verið skoðað í samræmi við XVII. viðauka skal skrá slíka skoðun í skoðunargagnagrunninn og hafa hana til hliðsjónar í tengslum við 10., 11. og 12. gr.

4. Ákvæði 9. gr. (1. mgr.), 11. gr. (a-liðar) og 14. gr. gilda ekki um ekjufarþegaskip og háhraðafarþegaför í áætlunarferðum sem skoðuð eru samkvæmt þessari grein.

5. Samgöngustofa skal sjá til þess að þau ekjufarþegaskip eða háhraðafarþegaför sem þurfa að sæta viðbótarskoðun, í samræmi við b-lið 11. gr., séu valin í samræmi við c-lið liðar 3A og c-lið liðar 3B í II. hluta I. viðauka. Skoðanir, sem framkvæmdar eru samkvæmt þessari málsgrein, skulu ekki hafa áhrif á bilið milli skoðana sem kveðið er á um í 2. lið XVII. viðauka.

6. Við skoðun á ekjufarþegaskipi eða háhraðafarþegafari getur skoðunarmaður Samgöngustofu samþykkt að skoðunarmaður hafnarríkis frá öðru aðildarríki fylgi honum eftir sem eftirlitsmaður. Ef skipið ber fána aðildarríkis EES ríkis skal Samgöngustofa, ef óskað er eftir því, bjóða fulltrúa frá fánaríkinu að vera viðstaddur skoðunina sem eftirlitsmaður.“

3. mgr. 15. gr. reglugerðarinnar falli á brott.

1. mgr. 16. gr. reglugerðarinnar orðist svo:

Samgöngustofa skal banna aðgang skipa að íslenskum höfnum og akkerislægjum sem:

1. sökum hárrar farbannstíðni, sigla undir fána ríkis sem er á svarta listanum, sem samþykktur er í samræmi við Parísarsamkomulagið um hafnarríkiseftirlit, á grundvelli upplýsinga sem skráðar eru í skoðunargrunninum og framkvæmdastjórnin birtir árlega, og sem farbann hefur verið lagt á oftar en tvisvar á síðastliðnum 36 mánuðum í höfn eða akkerislægi EES-ríkis eða í ríki, sem er undirritunaraðili að Parísarsamkomulaginu um hafnarríkiseftirlit, eða
2. sökum hárrar farbannstíðni, sigla undir fána ríkis sem er á gráa listanum, sem samþykktur er í samræmi við Parísarsamkomulagið um hafnarríkiseftirlit, á grundvelli upplýsinga sem skráðar eru í skoðunargrunninum og framkvæmdastjórnin birtir árlega, og sem farbann hefur verið lagt á oftar en tvisvar á síðastliðnum 24 mánuðum í höfn eða akkerislægi EES-ríkis eða í ríki, sem er undirritunaraðili að Parísarsamkomulaginu um hafnarríkiseftirlit.

Framangreint gildir ekki um tilvikin sem um getur í 6. mgr. 21. gr.

Aðgangsbannið skal öðlast gildi um leið og skip siglir úr höfn eða frá akkerislægi þar sem farbann hefur verið lagt á það í þriðja sinn og þar sem úrskurður um aðgangsbann hefur verið gefinn út.“

Nýr viðauki, viðauki XVII bætist við reglugerðina. Viðaukinn er birtur sem viðauki við þessa reglugerð.

### II. KAFLI

## Reglugerð um skoðanir á skipum og búnaði þeirra

19. gr. reglugerðarinnar orðist svo:

*Skoðun ekjuferja og háhraðafarþegafara*

Samgöngustofa annast skoðun ekjuferja og háhraðafarþegafara í innananlandssiglingum á hafsvæði A í samræmi við ákvæði reglugerðar um skoðanakerfi fyrir öruggan rekstur ekjufarþegaskipa og háhraðfarþegafara í áætlunarferðum. Þar sem ákvæðum þeirrar reglugerðar sleppir skal beita 17. gr. að breyttu breytanda.

Samgöngustofa annast skoðun ekjuferja og háhraðafarþegafara í millilandasiglingum í samræmi við ákvæði reglugerðar um hafnarríkiseftirlit, nr. 816/2011, með áorðnum breytingum. Þar sem ákvæði þeirrar reglugerðar sleppir skal beita 18. gr. að breyttu breytanda.

#### Gildistaka.

Reglugerð þessi er sett samkvæmt heimild í 4. mgr. 1. gr. laga um eftirlit með skipum nr. 47/2003 með áorðnum breytinum og öðlast þegar gildi.

#### Samgöngu- og sveitarstjórnarráðuneytinu, ....

XVII. VIÐAUKI

**Skoðun ekjufarþegaskipa og háhraðafarþegafara í áætlunarferðum**

1.1. Áður en áætlunarferðir ekjufarþegaskips eða háhraðafarþegafars, sem falla undir þessa tilskipun, hefjast skulu aðildarríkin framkvæma skoðun, í samræmi við 1. mgr. 3. gr. tilskipunar (ESB) 2017/2110 (\*), til að tryggja að ekjufarþegaskipið eða háhraðafarþegafarið uppfylli nauðsynlegar kröfur um öruggan rekstur í áætlunarferðum. 13.8.2020 EES-viðbætir við Stjórnartíðindi Evrópusambandsins Nr. 54/217

1.2. Þegar til stendur að áætlunarferðir ekjufarþegaskips eða háhraðafarþegafars hefjist má hlutaðeigandi aðildarríki taka tillit til skoðana, sem annað aðildarríki hefur þegar framkvæmt á þessu ekjufarþegaskipi eða háhraðafarþegafari á undangengnum átta mánuðum í tengslum aðrar áætlunarferðir, sem falla undir þessa tilskipun, að því tilskildu að aðildarríkið hafi, í hverju tilviki fyrir sig, fullvissað sig um að þessar fyrri skoðanir eigi við um nýju rekstrarskilyrðin og að nauðsynlegar kröfur um öruggan rekstur í áætlunarferðum hafi verið uppfylltar meðan á þessum skoðunum stóð. Ekki er nauðsynlegt að framkvæma skoðanirnar, sem um getur í lið 1.1, áður en áætlunarferðir ekjufarþegaskipsins eða háhraðafarþegafarsins hefjast á ný.

1.3. Ef nauðsynlegt er, af ófyrirsjáanlegum ástæðum, að skipta út í skyndi ekjufarþegaskipi eða háhraðafarþegafari til að tryggja áframhaldandi þjónustu, og liður 1.2 á ekki við, getur aðildarríki heimilað að áætlunarferðir ekjufarþegaskipsins eða háhraðafarþegafarsins hefjist á ný, að því tilskildu að eftirfarandi skilyrði séu uppfyllt:

a) sjónræn skoðun og athugun skjala gefi ekki tilefni til að ætla að ekjufarþegaskipið eða háhraðafarþegafarið uppfylli ekki nauðsynlegar kröfur um öruggan rekstur og

b) aðildarríkið lýkur við framkvæmd skoðunarinnar, sem kveðið er á um í 1. mgr. 3. gr. tilskipunar (ESB) 2017/2110 innan eins mánaðar.

2. Aðildarríkin skulu framkvæma neðangreindar skoðanir einu sinni á ári, þó ekki fyrr en fjórum mánuðum fyrir og eigi síðar en átta mánuðum eftir fyrri skoðun:

a) skoðun, sem tekur til krafna II. viðauka við tilskipun (ESB) 2017/2110 og reglugerðar framkvæmdastjórnarinnar (ESB) nr. 428/2010 (\*\*), eftir því sem við á, og

b) skoðun meðan á áætlunarferð stendur. Þessi skoðun skal taka til þeirra atriða sem talin eru upp í III. viðauka við tilskipun (ESB) 2017/2110 sem og til nægilegs fjölda atriða sem talin eru upp í I. og II. viðauka, að mati skoðunarmanns, til að tryggja að ekjufarþegaskipið eða háhraðafarþegafarið haldi áfram að uppfylla allar nauðsynlegar kröfur um öruggan rekstur.

3. Ef ekjufarþegaskip eða háhraðafarþegafar hefur ekki verið skoðað í samræmi við 2. lið telst ekjufarþegaskipið eða háhraðafarþegafarið vera í I. forgangshópi.

4. Skoðun, sem er framkvæmd í samræmi við lið 1.1, skal teljast skoðun að því er varðar a-lið 2. liðar þessa viðauka.